LeroyDyer/wikipediaSW huggingface dataset:
Eneo bunge la Malindi

Eneo bunge la Malindi ni mojawapo ya majimbo 290 ya uchaguzi nchini Kenya. Ni moja kati ya majimbo saba katika Kaunti ya Kilifi, pwani mwa Kenya.

Historia
JImbo hili lilianzishwa wakati wa uchaguzi wa 1963, ambaop ulikuwa uchaguzi wa kwanza wa Jamhuri ya Kenya.

Wabunge

Kata na Wodi

Tazama Pia
Maeneo bunge ya Kenya
Uchaguzi Mkuu wa Kenya, 1992
Uchaguzi Mkuu wa Kenya, 1997
Uchaguzi Mkuu wa Kenya, 2002
Uchaguzi Mkuu wa Kenya, 2007

Marejeo 

Malindi
Kaunti ya Kilifi
M
Eneo bunge la Msambweni

Eneo bunge la Msambweni ni moja kati ya Majimbo 290 ya Uchaguzi nchini Kenya. Jimbo hili linapatikana katika Kaunti ya Kwale, pwani mwa Kenya, miongoni mwa majimbo manne katika kaunti hiyo. Jimbo la Msambweni lina wodi kumi, zote zikichagua madiwani kwa baraza la Kwale County.

Historia
Jimbo hili lilianzishwa wakati wa uchaguzi mkuu wa 1988, huku mbunge wake wa kwanza akiwa Kassim Bakari Mwamzandi.

Wabunge

Kata na Wodi

Tazama Pia
Maeneo bunge ya Kenya
Uchaguzi Mkuu wa Kenya, 1992
Uchaguzi Mkuu wa Kenya, 1997
Uchaguzi Mkuu wa Kenya, 2002
Uchaguzi Mkuu wa Kenya, 2007

Marejeo 

Kaunti ya Kwale
M
Eneo bunge la Kitui Mashariki

Eneo bunge la Kitui Mashariki (awali: Jimbo la Uchaguzi la Mutito) ni mojawapo ya Majimbo 290 ya Uchaguzi nchini Kenya. Jimbo hili ambalo ni miongoni mwa majimbo manne katika Wilaya ya Kitui, lina wodi saba, zote zikiwachagua madiwani kwa baraza la Kitui County.

Historia
Jimbo la Mutito lilianzishwa wakati wa uchaguzi Mkuu wa 1988, huku mbunge wake wa kwanza akiwa Ezekiel Mwikya Mweu.

Wabunge

Wodi

Tazama Pia
Maeneo bunge ya Kenya
Uchaguzi Mkuu wa Kenya, 1992
Uchaguzi Mkuu wa Kenya, 1997
Uchaguzi Mkuu wa Kenya, 2002
Uchaguzi Mkuu wa Kenya, 2007

Marejeo 

Kaunti ya Kitui
K
Afro

Afro ni mtindo wa nywele ulioundwa kwa kuchana na ukuaji wa asili wa nywele zilizo na maandishi, au ulioundwa mahsusi na bidhaa za kemikali na watu walio na nywele asili au moja kwa moja. Hairstyle inaweza kuunda kwa kuchana nywele mbali na ngozi, kutawanya muundo wa curl tofauti, na kutengeneza nywele kuwa sura iliyo na mviringo, mengi kama mpira wa wingu.  

Kwa watu walio na nywele nzito au moja kwa moja, mtindo wa nywele umeundwa kwa msaada wa mafuta ya kudumu ya kubadilisha muundo wa nywele na/au vinywaji vingine vinavyoimarisha kushikilia nywele kwa muda. Hasa maarufu katika jamii ya Kiafrika ya Amerika ya mwishoni mwa miaka ya 1960 na mapema miaka ya 1970, mtindo huu mara nyingi huundwa na kudumishwa kwa msaada wa chanuo iliyo na meno ya chanuo  inayojulikana kama chaguo la Afro.

Historia 
Miaka ya 1860, fasheni sawa na hii afro ilionyeshwa katika vivutio vya maonyesho humo Marekani na PT Barnum na wengine. Hawa wanawake walikuwa wanadaiwa kuwa watu wanaotoka Kaukazi kanda ya Kaskazini, na walikuwa wakiuzwa kwa watazamaji weupe.

Angalia pia
 Jewfro

Marejeo

Viungo vya nje

Utamaduni wa Afrika
nywele
Mike Okoth Origi

Michael Mike Okoth Origi (alizaliwa 16 Novemba 1967) ni mchezaji wa zamani wa kandanda kutoka nchi ya Kenya. Wakati mwingi wa wasifu wake, alisakata kabumbu ya utaalamu nchini Ubelgiji.

Wasifu 
Origi alianza wasifu wake kwa kuvichezea vilabu vya Shabana na Kenya Breweries  (sasa Tusker FC) nchini Kenya.  Mnamo mwaka wa 1992 alihamia klabu iliyoko nchini Omani inayojulikana kama Boshar FC na miezi mitatu baadaye akahamia klabu ya KV Oostende nchini Ubelgiji. Msimu wake uliyokuwa na mafanikio zaidi ulikuwa ule wa 1998/1999, wakati klabu yake ya Racing Genk ilishinda taji la ligi ya Jupiler ambayo ni ligi ya divisheni ya kwanza ya Ubelgiji.  Mnamo mwaka wa 2006, akiwa na umri wa miaka 38, akiwa bado hodari, alikuwa anasakata kabumbu katika ligi lakini ya divisheni ya chini.

Kimataifa 
Origi alikuwa mchezaji wa mara kwa mara ya wa timu ya kandanda ya kitaifa ya Kenya na alicheza katika Kombe la Mataifa ya Afrika mara tatu (1990, 1992 na 2004).

Maelezo mengine. 
Mike Origi alikuwa anajulikana nchini Ubelgiji kwa kuwa mwanakandanda mwungwana , kamwe hakulalamika, kamwe hakupinga uamuzi wa refari na kamwe hakumpa jeraha mpinzani wake. Miongoni mwa mashabiki alikuwa anajulikana kwa kuwa urafiki wake na hali yake ya kuwa mtu wa 'kawaida'.

Vilabu & misimu 
 Shule ya Upili ya Itierio
 Shabana Kisii (kama mlinda lango )
 Kenya Breweries -1992
 Boshar FC 1992 (Miezi 3)
 Oostende KV 1992/1993 - 27, 8
 Oostende KV 1993/1994 - 16, 0
 Oostende KV 1994/1995 - 13, 2
 Oostende KV 1995/1996 - 15, 1 (Divisheni ya II)
 KRC Harelbeke 1996/1997 - 27, 5
 KRC Harelbeke 1997/1998 - 29 6
 Racing Genk 1998/1999 - 32, 12
 Racing Genk 1999/2000 - 23, 6
 Racing Genk 2000/2001 - 23, 2
 Racing Genk 2001/2002 - 2, 0 - Alihamia Molenbeek mnamo Januari mwaka wa 2002
 RWD Molenbeek 2001/2002 - 25, 10
 Heusden Zolder 2002/2003 - 0, 0 (Divisheni ya II)
 Heusden Zolder 2003/2004 - 30, 3
 KSK Tongeren 2004/2005 - 28, 15 (Divisheni ya III)
 SK Tongeren 2005/2006 - 27, 10 (Divisheni ya III)
 Cobox 76 2006-2007 (Divisheni ya V: Kiwango cha I cha Mkoa)

Kibinafsi 
Kakake Austin Oduor Origi pia alikuwa mchezaji kandanda na aliichezwa klabu ya Gör Mahia, huku ndugu yake mwingine Gerald Origi aliamua kucheza katika safu ya ulinzi katika klabu ya Kenya Breweries (sasa Tusker FC) katikati ya miaka ya  1990. Kakake mwingine, Anthony Origi pia alikuwa mchezaji wa safu ya ulinzi katika klabu ya Tusker. Mwananwe Austin, Arnold Origi Otieno ni mlinda lango na alikuwa mlinda lango wa kitambo wa Tusker F.C. kabla ya kujiunga na klabu ya Ulaya. Arnold pia ni mlinda lango wa timu ya kandanda ya kitaifa ya Kenya.

Viungo vya nje
 Mike Okoth Origi: The unsung grandmaster of Kenyan Soccer

Waliozaliwa 1967
Watu walio hai
Wachezaji mpira wa Kenya
The O.C.

The O.C. ni kipindi cha Marekani kilichohusu maisha ya vijana iliyoonyeshwa kuanzia 5 Agosti 2003 hadi 22 Februari 2007 kwenye Stesheni ya Fox Broadcasting Company. Kipindi hiki, kilichobuniwa na Josh Schwartz, kinahusu maisha ya kundi la vijana na familia zao wanapoishi mtaani Newport Beach kwenye mji wa Orange County, California.

The O.C. imeonyeshwa kwenye zaidi ya nchi 50 kote duniani na ilikuwa mojawapo ya vipindi maarufu mnamo 2003. The O.C. ilivutia watazamaji milioni 9.7 katika msimu wake wa kwanza, lakini watazamaji walianza kupungua katika misimu iliyofuatia.

Stesheni zilizoonyesha kipindi hiki 
Msimu wa kwanza ulianza saa tatu jioni mnamo 5 Agosti 2003 kwenye stesheni ya Fox nchini Marekani. Pia, ilionyeshwa nchini Canada kwenye stesheni ya CTV.

Nchini Uingereza, kipindi cha kwanza kilianza mnamo 7 Machi 2004 saa tatu usiku kwenye stesheni ya Channel 4.

Nchini New Zealand, kipindi hiki kilionyeshwa kwenye stesheni ya TG4.

Nchini Afrika Kusini, ilianza 1 Aprili 2004 kwenye stesheni ya Go.

Wahusika Wakuu 
 Peter Gallagher aliigiza kama Sandy Cohen, ambaye ni wakili, babake Seth na mumewe Kristen Cohen. Yeye anafungua ofisi yake ya kibinafsi na ni meneja. Mwishowe wa kipindi hiki, anakuwa profesa kwenye chuo cha Berkeley.

 Kelly Rowan aliigiza kama Kristen Cohen. Yeye ni mkewe Sandy, na mamake Seth. Kabla ya kukutana na Sandy, yeye alipendana na Jimmy Cooper. Amewahi kupata shida ya kulewa.Baadaye, anakuwa mjamzito na mtoto huyo anaitwa Sophie Rose Cohen.

 Benjamin McKenzie aliigiza kama Ryan Atwood, ambaye ni kijana matata. Mamake alimfukuza nyumbani, na baadaye anachukuliwa na Sandy Cohen kulelewa. Ryan anapendana na Marissa, lakini uhiusiano wao ulipata pandashuka tele. Mwishowe, Ryan na Marissa wanapata ajali barabarani na Marissa anakufa mikononi mwake.

 Mischa Barton aliigiza kama Marissa Cooper, mpenzi wa Ryan. Yeye ni rafiki wa dhati wa Summer. Yeye pia amepata pandashuka nyingi, kama matumizi yamadawa ya kulevya.

 Adam Brody aliigiza kama Seth Cohen. Yeye ni mpenzi wa Summer. Baadaye, anamuoa Summer.

 Rachel Bilson aliigiza kama Summer Roberts, mpenzi wa Seth. Yeye ni mwana wa Dkt. Neil Roberts.

Mafanikio

Tuzo

Logie Awards 
 Mnamo 2005, The O.C ilisinda tuzo la Most Popular Overseas Program.

PRISM Awards 
 Mnamo 2006, muigizaji Kelly Rowan alishinda tuzo la Performance in a TV Drama Series Episode.

Teen Choice Award 
 Mnamo 2004, Mischa Barton alishinda tuzo la Choice Breakout TV Star - Female.
 Mwaka huo huo, Adam Brody pia alishinda tuzo la Choice TV Actor - Drama/Action Adventure.
 Mwaka wa 2005, Rachel Bilson alishinda tuzo la Choice TV Actress:Drama.

Marejeo 

Vipindi vya televisheni
filamu za 2003
Maduka ya United Cigar Stores

United Cigar Stores ilikuwa mtandao mkubwa kabisa wa maduka ya sigara huko Marekani. Ingawa mwanzoni maduka hayo yalikuwa ya kuuza sigara tu, walianza kuuza bidhaa nyingine mbalimbali, kama saa za aina ya Mickey Mouse na viatu. 

Mtandao huu wa maduka ulianzishwa katika mwaka wa 1901. Ingawa wengi walikana, mnyororo huu uliwakilisha maslahi ya kampuni ya Consolidated Tobacco Company, shirika la tumbaku lililosimamia kampuni nyingine za tumbaku kama American Tobacco Company na nyinginezo. Mnamo Septemba 1903, mkataba uliundwa na washindani wa mnyororo huo na huu ukafanya mnyororo huo kutokuwa na upinzani au ushindani wowote katika biashara yao. Ulipofika mwaka wa 1926, mnyororo huo ulikuwa na maduka takriban 3000 ya rejareja.

Kampuni hii iliongozwa na Whelan-Schulte lakini usimamizi ukaenda kwa George Kenan na Frederick Morrow katika mwezi wa Agosti 1929. Kampuni hii pia ilikuwa imejihusisha katika biashara ya mali isiyohamishika. Shida za kiuchumi zilipopata Marekani katika miaka ya 1929 na mwanzoni mwa miaka ya 1930, sehemu ya mali isiyohamishika ilileta hasara kubwa. Hivyo basi, katika mwezi wa Septemba 1932 kampuni yenyewe ikatangaza kuwa haina pesa. Kabla ya kuwa fukara, kampuni hii ilikuwa na maduka 975 ya sigara na maduka 219 ya dawa, lakini mali yake nyingi ilikuwa mali isiyohamishika. 

Mtandao ulinawiri tena ukawa umefungua maduka 1300 kabla ya mwaka wa 1951 kuisha.

United Cigar Stores ikawa sehemu ya Shirika la United Cigar-Whelan Stores lililobadilika likawa Shirika la United Whelan: katika miaka ya 1960 iliungana na Shirika la Perfect Film & Chemical, kampuni ya kusindika filamu na kuuza dawa na vitamini. Perfect Film & Chemical ilibadilisha jina ikawa Cadence Industries katika mwaka wa 1973.

Labda sehemu yake maaarufu kabisa ni Marvel Comics, ilimiliki Marvel tangu 1968 hadi 1986.

Viungo vya nje
 Walter S. Hayward; Percival White; John S. Fleek; H. Mac Intyre. Chain Stores: Their Management and Operation. New York: McGraw-Hill; 1922. OCLC 255149441. 
 
 Schulte & Specialties.  1937-11-29.
 Milestones.  1941-12-22.
 John Moody. The Truth About The Trusts: A Description and Analysis of the American Trust Movement. New York: Moody Publishing; 1904. OCLC 1832950. Consolidated Tobacco Company and affiliated corporations. 'The Tobacco Trust.' p. 69–96ff.
 Salesmen. 1926-12-20. 
 Two Morrows. 1929-09-02. 
 Cigar Stores. 1932-09-05. 
 United Cigar. 1951-10-15. 
 New Man for Curtis. 1968-05-03. 

kampuni za Marekani
Biashara
Dubai Marina

Dubai Marina ni eneo lililo mjini Dubai, ambao sasa unaitwa 'new Dubai'. Iko kwenye Interchange 5 karibu na Dubai Internet City na Dubai Media City. Upande mmoja wa eneo hili limemalizika kujengwa. Dubai Marina limebuniwa na kujengwa kama Concord Pacific Place iliyo kwenye False Creek mjini Vancouver, BC, nchini Canada. 
 
'Marina' yote imejengwa na kampuni ya ujenzi ya Emaar Properties iliyopo mjini Dubai. Sehemu ya kwanza ya Dubai Marina ipo kwenye ardhi ya eka 25 - ambapo kuna ghorofa sita za nyumba (Dubai Marina Towers) na majumba 64 ya anasa zilizo na mabustani kwenye dari zao. Ghorofa tatu kati ya hizo zimepewa majina kutokana na almasi: Al Mass, Fairooz na Murjan na ghorofa zingine tatu zimeitwa majina ya manukato ya Kiarabu: Mesk, Anbar na Al Yass.

Sehemu ya pili ya Dubai Marina ina takriban ghorofa 200 zikiwemo Al Majeera Towers na Al Sahab twin towers. Marina nyingine iliyojengwa duniani ni Marina del Rey mjini California, Marekani.

Ghorofa ndefu kabisa ni kama Pentominium, Ocean Heights, Damac Heights, Princess Tower, Marina 101, Marina 106, Elite Residence, na 23 Marina.

Hifadhi ya picha

Viungo vya nje
Dubai Marina official website
Dubai Marina News

Marejeo

Ujenzi
Dubai
Gör Mahia

Gör Mahia ni klabu ya kandanda yenye makao yake katika mji mkuu wa Nairobi nchini Kenya. Ni kimojawapo kati ya vilabu viwili maarufu zaidi nchini katika kandanda ya vilabu nchini Kenya (klabu nyingine maarufu na mpinzani wake wa jadi ni AFC Leopards). 

Gör Mahia imeshinda Ligi ya Kenya mara 11 na Kombe la Kenya mara nane. Gör Mahia ndiyo klabu ya kipekee nchini Kenya kushinda Taji la bara Afrika, kwani klabu hii ilishinda Kombe la Afrika la mabingwa mwaka wa 1987. Klabu hii ilianzishwa mwaka wa 1968 wakati vilabu viwili vya kandanda,Luo United  na Luo Sports Club (pia ilikuwa inajulikana kama Luo Stars) , viliungana. Mmoja wa mwanzilishi wake alikuwa mwanasiasa Tom Mboya. Uwanja wao wa kucheza mechi za nyumbani ni Nairobi City Stadium.

Gör Mahia imeshinda shindano moja tu tangu mwaka wa 1995. Aidha, imeepuka kuteremshwa kwa ligi ya divisheni ya pili mara tatu. Licha ya matatizo yake ya kifedha, klabu hii ilikuwa inacheza vyema katika ligi msimu wa 2005-2006 lakini hatimaye mabishano mapya yaliharibu kila kitu.

Gör Mahia kama klabu inamizizi ya hekaya, hadithi na simulizi za Kiluo. Gör Mahia alikuwa shujaa wa Kiluo ambaye alikuwa anajulikana kwa umiliki wake wa mamlaka ambayo yalimwezesha kufanya maajabu. Mahia ni neno la Kiluo ambalo linaelezea ajabu na siri na hivyo basi wakati  Gör ilianzishwa ilitakiwa kumiliki sifa asili za Gor Mahia kutokana na jina lake. Hakika Gör iliweza kudhibiti jina hilo na hata kupitisha matumaini ambayo watu wengi walitarajia. Katika miaka yake ya mafanikio, hakuna timu iliyoweza kupambana za Gör na baadhi ya watu waliona klabu hii kuwa bora barani Afrika. Sambamba na uaminifu wa wafuasi wake, Gör bado ina uwezo wa kusimama kutoka kwenye majivu na kurejea utukufuni walioupoteza kama "Gör wenye nguvu".

Klabu hii ilirejesha sifa yake ya kupata mataji mwaka wa 2008 wakati ilishinda Kombe la KFF. Hata hivyo, klabu zingine zote za KPL ziligoma kushiriki katika kombe hilo.

Majalio
 African Cup Winners 'Cup 1 (1987)

 Kombe la klabu za CECAFA 3 (1980,1981,1985)

 Ligi kuu ya Kenya 20 (1968, 1974, 1976, 1979, 1983, 1984, 1985, 1987, 1990, 1991, 1993, 1995, 2013, 2014, 2015, 2017, 2018, 2019, 2020, 2023)

 Kombe la KFF Cup 8 (1976, 1981, 1983, 1986, 1987, 1988, 1992, 2008)

 Kenya Super Cup 1 (2009)

Utendaji katika mashindano ya CAF.
Kombe la shirikisho la CAF :  tokeo 1

2008 - Raundi ya mchujo

 Kombe la Mabingwa wa klabu la Afrika : Matokeo 8

1974: Robo fainali
1986 - Raundi ya Pili
1986 - Raundi ya Pili

1984: mechi haikuchezwa katika raundi ya pili
1971: Raundi ya kwanza
1974: Robo fainali

1971: Raundi ya kwanza
1971: Raundi ya kwanza

Kombe la CAF : Matokeo 2

1974: Robo fainali
1971: Raundi ya kwanza

Kombe la CAF la washindi:7

1979 - Walifika fainali
1974: Robo fainali
1972: walijitoa katika raundi ya kwanza

2008 - Raundi ya mchujo
1987 - Mabingwa

1974: Robo fainali
1985 - Nusu fainali

Marejeo

Viungo vya nje 
Tovuti Rasmi
Tovuti isiyo rasmi

Vilabu Mpira vya Kenya
Michezo mjini Nairobi
Kampuni ya Kittinger

Kampuni ya Kittinger ni kampuni ya Marekani ya kuunda samani za kikoloni.

Historia
Kampuni ilianzishwa katika mwaka wa 1866 Buffalo, New York. Kutoka mwaka wa 1937 hadi 1990, ilikuwa kampuni kuu ya kuunda fanicha ya Shirika la Colonial Williamsburg Foundation na pia ,iliuza samani ya muundo wa Williamsburg kwa wageni kutoka nyumba ya Williamsburg Reproductions,nyumba iliitwa Craft House.Hasa kumaanisha nyumba ya sanaa. Kama kampuni ya fanicha ya Biggs Furniture ya Richmond,Virginia,Kittinger ilihudumia wananchi walio katika daraja la katikati kiuchumi.Waliuunda samani wakitumia mbao ngumu ile iwe na ubora sawa kama samani ya awali ya ukoloni. Bidhaa zao ziliundwa katika mitindo ya Queen Anne, Chippendale na Hepplewhite.

Idadi kubwa ya samani za Kittinger inapatikana katika sehemu ya West Wing katika jumba la White House huko Washington,DC.Wafanyikazi wa kupamba ndani ya nyumba wa Colonial Williamsburg Foundation walipewa kazi na Rais Richard Nixon ya kupamba ofisi za Rais. Kampuni ya Kittinger ndiyo iliyofanya kazi hii kwa sababu hii ndiyo kampuni pekee iliyoundia Colonial Williamsburg Foundation samani zao zinazofanana na zile za karne ya kumi na nane.. Katika muundo mpya wa ofisi zile,kuliongezwa meza ya mkutano na viti vya chumba cha mawaziri. Rais Nixon alilipa kwa hundi ya kibinafsi kulipia meza ile iliyoundwa na kampuni ya Kittinger na wakapatia White House. Kampuni inaendelea katika kazi ya utengenezaji huko Buffalo, NY.

Marejeo
 ^ Pollard, Garland (2004-03-01). "Colonial Williamsburg, its history".  brandchannel.com. Interbrand.
 ^ "Archives: Case Pieces". Americana Furniture and Interiors.
 ^ "Douglas W. Kenyon Biography".  Hunton and Williams.

Viungo vya nje
 Tovuti rasmi ya kampuni hii

Kampuni za Marekani
Anytime You Need a Friend

"Anytime You Need a Friend" ni wimbo ulioandikwa na kutayarishwa na mwanamuziki wa nchini Marekani Mariah Carey akishirikiana na Walter Afanasief , ambapo wimbo huu ulirekodiwa kama wimbo katika albamu ya studio ya tatu ya mwaka 1993.. ni aina ya wimbo ambao unaweza kufana na wimbo wa kidini, kwani mwimbaji anamwambia mwezi wake kuwa, wakati wowote atakapohitaji rafiki, yeye atakuwa kwa ajili yake. Wimbo huu ulitoka kama single ya nne na ya mwisho katika robo ya tatu ya mwaka 1994. Wimbo huu umefanikiwa kupata tuzo mbalimbali kama vile tuzo ya BMI na pia tuzo ya  ASCAP kwa nyimbo zenye miondoko ya pop.  Hii ikiwa ni mwaka 1995
.

Orodha ya nyimbo
CD single #1
 "Anytime You Need a Friend" (album version)
 "Anytime You Need a Friend" (Soul convention remix)

CD single #2
 "Anytime You Need a Friend" (album version)
 "Music Box"

U.S. CD maxi-single 1
 "Anytime You Need a Friend" (C+C club version)
 "Anytime You Need a Friend" (Ministry of sound mix)
 "Anytime You Need a Friend" (Dave’s empty pass)
 "Anytime You Need a Friend" (7" mix)

U.S. CD maxi-single 2
 "Anytime You Need a Friend" (Soul convention remix)
 "Anytime You Need a Friend" (Stringapella)
 "Anytime You Need a Friend" (album version)
 "Music Box"

European CD maxi-single
 "Anytime You Need a Friend" (album version)
 "Anytime You Need a Friend" (C+C radio mix)
 "Anytime You Need a Friend" (Soul convention remix)
 "Anytime You Need a Friend" (C+C club version)
 "Anytime You Need a Friend" (Dave’s empty pass)

Chati

Mauzo
{| class="wikitable" border="1"
|-
! Provider
! Sales
! Certification
|-
| Australia
| 35,000+
| Gold
|-
| New Zealand
| 7,500+
| Gold
|-

1 In Japan, EPs are charting on the albums chart.

Marejeo

Nyimbo za 1994
Nyimbo za Mariah Carey
Hoteli ya Queen Elizabeth

Hoteli Le Reine Élizabeth au Queen Elizabeth (jina rasmi la Kifaransa ni Fairmont Le Reine Élizabeth, jina rasmi la Kiingereza ni Fairmont The Queen Elizabeth) ni hoteli kubwa iliyo jijini Montreal, Quebec.

Historia
Ujenzi ulikamilika mwaka 1958 chini ya Shirika la reli la Kanada (Canadian National Railway) lakini likauzwa hapo baadaye kwa kampuni ya Hoteli za Canadian Pacific, hivi sasa Hoteli za Fairmont. 

Hoteli hii ilikuwa na vyumba 1039 na magorofa 21 na kuifanya iwe hoteli kubwa kabisa karika Mkoa wa Quebec, Kanada na hoteli ya pili kubwa nchini Kanada ya Hoteli za Fairmont. Hoteli kubwa kabisa ya Fairmont nchini Kanada ni Royal York jijini Toronto, ambayo ina vyumba 1365.

Inapatikana katika anwani ya 900 Boulevard René Lévesque Ouest, katikati mwa Montreal, na hivyo basi imeshikamana na stesheni ya treni.

Wageni wengi mashuhuri walikaa huko, wakiwa ni pamoja na Malkia Elizabeth II (mara nne) na Duke wa Edinburgh, Malkia Mama, Prince Charles, Fidel Castro, ambaye alikuwa mkuu wa nchi wa kwanza kutembelea hoteli hiyo, Charles de Gaulle, na Princess Grace wa Monako, wakati wa Expo '67, Indira Gandhi, Jacques Chirac, Nelson Mandela, Dalai Lama, Mikhail Gorbachev, Jimmy Carter, Henry Kissinger, Perry Como, Joan Crawford, John Travolta, na Mikhail Baryshnikov.

Hoteli hii ilipata umaarufu dunia nzima wakati John Lennon na Yoko Ono, walikuwa wamekatazwa kuingia Marekani walipolala huko wakarekodi wimbo wao Give Peace a Chance katika chumba cha 1742 cha hoteli hiyo, hapo kati ya 26 Mei na 2 Juni 1969.

Tamasha la Orodha ya Wachezaji waliochaguliwa na NHL liliandaliwa mara 10 katika hoteli hiyo kati ya miaka 1963 na 1979.

Katika mwaka wa 1970, serikali ya Quebec ilihamisha kituo cha operesheni zake ikawa ndani ya hoteli hii wakati wa shida za Oktoba wa mwaka huo.

Watu wachache hukumbuka utata uliozuka katika kulipa hoteli hiyo jina. Wapenzi wa Quebec walitaka iitwe Château Maisonneuve kwa makumbusho ya mwanzilishi wa Montreal, Paul Chomedey de Maisonneuve. Rais wa CN,Donald Gordon alisisitiza kuwa iitwe jina la malkia ,ambaye alikuwa amepanda na kuchukua kiti cha utawala kwa ghafla bila kutarajiwa. Alipokuwa anakuwa malkia,hoteli hiyo ilikuwa ikichorwa na wataalamu.

Viungo vya nje
Fairmont: The Queen Elizabeth Hotel (Tovuti rasmi)
Emporis Listing
Landmark has opened its doors to politicians and pachyderms 

Hoteli
Montreal, Quebec
Zuwakulu Kisigajiru

Zuwakulu kisigajiru au zuwakulu kichwa-chekundu (Trachyphonus erythrocephalus) ni kisigajiru wa Kiafrika. Zuwakulu au visigajiru ni ndege wanaopatikana kote duniani. Visigajiru hupata jina lao kutoka kwa jinsi walivyoumbwa mdomoni ambapo kuna sehemu yenye nywele za kugwaruza.  

Ndege huyu anatokea katika eneo la Afrika mashariki, kutoka nchi ya Sudan katika eneo la kaskazini hadi nchi ya Tanzania katika eneo la kusini.

Marejeo
 IUCN Red List: Trachyphonus erythrocephalus
 Tanzaniabirds.net: Red-and-yellow barbet

Vigong'ota na jamaa
Evangeline Lilly

Nicole Evangeline Lilly (amezaliwa Agost 3, 1979) ni mwigizaji wa kutoka Canada aliyepata umaarufu kutokana na kuigiza kwake kama Kate Austen kwenye kipindi cha Lost.

Maisha yake
Lilly alizaliwa mjini Fort Saskatchewan katika nchi ya Canada kutokana na familia ya Kikristo. Babake ni mwalimu, na mamake ni mtu wa mwanamitindo. Lilly ana dada wawili. Katika maisha yake ya utotoni, familia yao haikuwa na runinga.

Uigizaji
Mwanzoni, Lilly alikuwa mwanamitindo. Alijiunga na Ford Models kama mwanamitindo, lakini akabadilisha mwenendo na kuwa mwigizaji wao.

Mshahara wake wa Lost ni $80,000 kila kipindi. Kwa ajili ya Lost, alichaguliwa kama Breakout Stars of 2004 na Entertainment Weekly.Lilly amewekwa namba 13 kwenye orodha ya FHM "100 Sexiest Women in the World" mnamo 2006 na hapo awali alikuwa namba 2 kwenye orodha ya Maxim's "Hot 100" mnamo 2005.

Maisha yake ya kibinafsi
Lilly alikuwa ameolewa na Murray Home, lakini wameachana. Tangu 2004, amekuwa na uhusiano wa kimapenzi na muigizaji-mwenza wa Lost aitwaye Dominic Monaghan.

Mnamo 20 Desemba 2006, nyumba yake mjini Hawaii ilichomeka alipokuwa akirekodi Lost.. Chanzo cha moto huu ilisemekana kuwa ni hitilafu ya stima.

Tuzo
 Alichaguliwa kwa 2007 Golden Globe Award: Best Actress in a Drama lakini hakushinda.
 Alishinda tuzo la 2007 Screen Actors Guild Award: Outstanding Performance by Ensemble Cast in a Drama Series.
 Alichaguliwa kwa tuzo la 2005 Satellite Award: Best Actress in a Drama lakini hakushinda.
 Alichaguliwa kwa tuzo la 2006 National Television Award:Most Popular Actress lakini hakushinda.
 Hivi sasa, amechaguliwa kwa tuzo la 2010 Screen Actors Guild Award: Outstanding Performance by a Cast in a Motion Picture.

Filamu

Marejeo

Waliozaliwa 1979
Watu walio hai
Waigizaji filamu wa Kanada
Yevgeniya Polyakova

Yevgeniya Yevgeniyevna Polyakova (alizaliwa 29 Mei 1983 jijini Moscow,[[Urusi) ni mwanariadha wa Urusi aliyebobea katika mbio ya 100m.

Polyakova aliwakilishwa Urusi katika Olimpiki ya 2008 iliyokuwa Beijing,Uchina.Alishiriki katika mbio ya 100m. Katika awamu ya kwanza ya mbio za kuhitimu,alichukua nafasi ya kwanza mbele ya Jade Bailey wa Barbados na Sherone Simpson wa Jamaika.Alikimbia mbio hiyo kwa muda wa sekunde 11.24 na kuhitimu kuingia awamu ya pili. Katika mbio hiyo aliboresha muda wake ukawa sekunde 11.13 akimaliza nyuma ya Shelly-Ann Fraser wa Jamaika na hivyo basi akahitimu kukimbia katika mbio za nusu fainali. Katika nusu fainali alikimbia kwa muda wa 11.38s,akachukua nafasi ya saba katika mbio hiyo na akashindwa kuhitimu  kuingia mbio za fainali. Pamoja na Aleksandra Fedoriva, Yulia Gushchina na Yuliya Chermoshanskaya alishiriki katika mbio ya 4 x 100m. Katika mbio ya kwanza ya kuhitimu,walichukua nafasi ya pili nyuma ya Jamaika lakini mbele ya Ujerumani na Uchina. Muda wao wa sekunde 42.87 pia ulikuwa wa pili kwa kasi kwa jumla katika mataifa 16 yaliyoshiriki katika mbio hiyo. Kutokana na matokeo haya,walihitimu kukimbia katika fainali ambapo walikimbia kwa muda wa 42.31s,wakachukua nafasi ya kwanza na kushinda medali ya dhahabu. Timu ya Jamaika hawakumaliza kutokana na kosa katika kubadilishana.

Mafanikio

Muda bora za binafsi 
 Mbio ya mita 60  - 7.09 s (2008, mbio ya ndani ya ukumbi)
 Mbio ya mita 100  - 11.09 s (2007)

Marejeo 
 Yevgeniya Polyakova

Viungo vya nje 
 

Waliozaliwa 1983
Watu walio hai
Wanariadha wa Urusi
Wanariadha wa Olimpiki ya 2008
Watu kutoka Moscow
Rashidi Yekini

Rashidi Yekini (23 Oktoba 1963 – 4 Mei 2012) alikuwa mchezaji wa mpira wa miguu aliyetumikia kama mshambuliaji timu ya taifa ya Nigeria.

Wasifu wa Klabu
Baada ya kuanza kucheza kandanda katika Ligi ya Nigeria, Yekini alihamia Côte d'Ivoire kucheza  katika timu ya Africa Sports National. Kutoka hapo,alihamia timu ya Vitória de Setúbal ya Ureno, alipofanikiwa sana na kupata miaka mizuri katika kandanda. Hatimaye, alikuwa mwanakandanda mwenye mabao nyingi sana katika ligi ya Ureno ya daraja la kwanza katika msimu wa 1993-1994. Utendaji wake katika mwaka huo ulimpa tuzo ya Mwanakandanda bora wa Afrika katika mwaka wa 1993, wa kwanza kabisa kutoka taifa lake.

Baada ya Shindano la Kombe la Dunia la 1994,Yekini aliajiriwa na klabu ya OLympiacos CFP lakini hakuelewana na wenzake katika timu.Hivyo basi, akakusanya virago vyake na kutoka timu hiyo. Tangu hapo, kazi yake ya uchezaji haikunawiri tena hata aliporudi Vitória de Setúbal. Alicheza katika timu za FC Zürich, Club Athlétique Bizertin na Al-Shabab (Saudi Arabia), kabla ya kurejea Africa Sports National. Katika mwaka wa 2003, Yekini, akiwa umri wa miaka 39, alirudi katika Ligi ya Mabingwa wa Nigeria akicheza katika klabu ya Julius Berger.

Katika mwaka wa 2005, akiwa umri wa miaka 41,Yekini alirudi kucheza kwa muda mfupi akiwa pamoja na mwenzake aliyekuwa katika timu ya taifa pamoja,Mobi Oparaku.Walicheza katika klabu ya Gateway FC.

Wasifu wa Kimataifa
Alifunga mabao 37 katika mechi 70 alizocheza akiwa timu ya taifa ya Nigeria.Hivi sasa ,bado yeye ndiye anayeshikilia rekodi ya mabao mengi katika timu ya taifa ya Nigeria. Alikuwa katika timu iliyohusika katika Shindano la Kombe la Dunia la 1994 na Shindano la Kombe la Dunia la 1998.Katika Shindano hilo la 1994, alifunga bao la kwanza la Nigeria kabisa katika Kombe la Dunia la FIFA katika ushindi wao wa 3-0 dhidi ya Bulgaria.

Aidha,Yekini alisaidia Nigeria kushinda Kombe la Mataifa ya Afrika la 1994. Alikuwa amecheza katika michezo ya Olimpiki ya 1988 jijini Seoul.Yekini alifunga mabao mengi katika Kombe la Mataifa ya Afrika kuliko mwanakandanda mwingine katika shindano hilo.

Marejeo
 Yakubu ni wa Nigeria

Viungo vya nje
Stats and profile at Zerozero 
BDFutbol profile
NationalFootballTeams data

Waliozaliwa 1963
Waliofariki 2012
Watu kutoka Kaduna
Wachezaji mpira wa Nigeria
Wachezaji wa Olympique de Marseille
Oscar Madison

Oscar Madison ni mhusika katika kipindi cha The Odd Couple kilichoanza kama maigizo ya Broadway, kisha ikawa filamu kisha kipindi cha televisheni.

Katika kipindi cha Odd Couple, Oscar Madison (ikiigizwa na Walter Matthau katika maigizo na, pia, filamu na Jack Klugman katika vipindi vya televisheni) ni mtu wa kufanya mambo mengi, na ni mwandishi wa habari katika gazeti la New York Herald. Yeye huwa goigoi sana lakini ana uhusiano wa nguvu na wa kiajabu na rafiki yake Felix Ungar. Hulka zao tofauti zikiunganishwa na wao kuishi pamoja zilileta vichekesho vingi sana. Katika filamu na vipindi vya televisheni, Oscar alikuwa na uzoefu wa kuvaa kofia ya timu ya New York Mets. Walikuwa tofauti sana,Oscar na Felix, Oscar alikuwa ndiye aliyependa kuzungumza na watu na wanawake ilhali Felix hakuwa na uzoefu katika uhusiano na wanawake.

Kati ya miaka 1982-1983, stesheni ya ABC iliwasilisha kipindi cha ,The New Odd Couple,kikiwa toleo jipya la The Odd Couple.Katika The New Odd Couple,wahusika ni Waamerika wa asili ya Kiafrika wanaoigiza kama Oscar na Felix. Oscar ,katika toleo hili jipya , iliigizwa na Desmond Wilson. Katika toleo hili, Oscar alivaa kofia ya timu ya New York Yankees .

Katika mwaka wa 1985, wanawake wawili waliigiza wahusika wakuu katika maigizo ya The Odd Couple ya Broadway. Rafiki wa Oscar ,mwanamke,alikuwa Olive Madison, iliigizwa na Rita Moreno.

Mwaka wa 1993, Klugman aliigiza jukumu la Oscar katika filamu ya The Od Couple:Together Again akiwa na mwigizaji mwenzake Tony Randall. Klugman aliugua kansa ya koo na akapata shida ya kuzungumza, hii ilihusishwa katika filamu.

Katika toleo la Broadway la maigizo ya The Odd Couple,Nathan Lane aliigiza jukumu la Oscar.

Viungo vya nje 
 Tony and Me, A Story of Friendship. By Jack Klugman 
 Jack Klugman's Blog 

Wahusika
Michelle Rodriguez

Mayte Michelle Rodriguez alizaliwa 12 Julai 1978 anayejulikana kuigiza filamu kama Girlfight, The Fast and The Furious, Blue Crush, Resident Evil, S.W.A.T., na Avatar. Vilevile, ameigiza kama Ana Luzia Cortez kwenye kipindi cha Lost.

Maisha yake 
Rodriguez alizaliwa mjini Bexar County, Texas. Yeye ni mtoto wa Carmen Milady na Rafael Rodriguez - aliyefanya kazi kwa jeshi la Marekani.
Rodriguez alihamia nchini Dominican Republic alipokuwa na miaka minane pamoja na mamake na akaishi Puerto Rico mpaka alipofika miaka kumi na moja, na baadaye kuhamia mjini New Jersey. Rodriguez alijiunga na chuo kikuu na kusomea biashara lakini akaiacha na kujiunga na shule ya uigizaji, akiwa na azma ya kuwa mwandishi wa filamu.

Uigizaji

Mashtaka 
Mnamo Machi 2002, Rodriguez alifungwa kwa ajili wa kumpiga rafiki yake. Madai haya yalitolewa pindi aliyempiga alipokataa kwenda kutoa ushahidi mahakamani.
Mnamo Juni 2004, Rodriguez alishtakiwa kwa kuendesha gari ilhali alikuwa amelewa. Alipelekwa rumande kwa masaa 48.

Mnamo 2005, alipokuwa anarekodi Lost mjini Hawaii, alishikwa mara kadhaa na polisi kwa ajili ya kuvunja sheria barabarani na akatozwa faini ya $357.

Maisha ya kibinafsi 
Mnamo 2000, alipendana na Muislamu lakini akaachana naye akisema kuwa dini hiyo ina sheria nyingi. Mnamo 2003, Rodriguez ameonekana akiwa na muigizaji Olivier Martinez nchini Ufaransa.

Marejeo 

Waliozaliwa 1978
Watu walio hai
Waigizaji filamu wa Marekani
Viatu vya Faith

Viatu vya Faith ni kampuni ya kuunda viatu ya Uingereza ambayo ilianzishwa katika mwaka wa 1964 na mhasibu wa London aliyeitwa Samuel Faith na mke wake,Terri. Baada ya Samuel kustaafu, mwanawe Jonathan alichukua usimamizi wa biashara hiyo,ya familia.

Katika miaka ya 1980, kampuni ilianzisha aina mpya ya viatu iliyofanikiwa sana ilitoitwa "faith solo", ikichukua mitindo mipya iliyoundwa katika maonyesho ya washonaji na kuunda viatu vya kuvaliwa na raia wa kawaida.

Aina hiyo ya viatu ilisherehekea mwaka wake wa 40 ,katika mwaka wa 2004, na ina matawi 70 yanayojisimamia yenyewe.Vilevile,kampuni hii ina maduka ndani ya Allders, Debenhams ,Sunwin House na Beatties. Hapo Desemba 2004, kampuni ya Viatu vya Faith ilinunuliwa na kundi la kibinafsi la Bridgepoint Capital.

Hivi sasa kuna duka moja tu la Faith ndani ya Topshop (katika Oxford Circus). Topshop iliagiza Faith kuondoka katika maduka yake katika majira ya joto ya 2003, ilipoona kuwa watapata faida zaidi wakijiundia viatu vyao vyenyewe na kuviuza. Hata hivyo,hii ilisababisha upanuzi wa matawi ya Faith na ,hivyo basi, kuiongezea faida.

Mauzo na Umiliki
Baada ya kuuzwa kwa Faith, Jacqueline O'Neill alichukua nafasi ya mkurugenzi kuu kabla ya kustaafu katika mwaka wa 2007. Paul O'Neill,mume wake, alikuwa kwenye bodi ya wakurugenzi na alishughulika na mali; akaongoza Faith kushinda tuzo nyingi za Retail Award. Aliondoka katika mwaka wa 2008 ili kuzingatia malengo yake mengine.

Marejeo
 Viatu vya Faith

Viungo vya nje
 Tovuti rasmi ya kampuni hii 

Kampuni za Ufalme wa Muungano
Kampuni ya Rockport

Kampuni ya Rockport ni kampuni ya kutengeneza viatu iliyo na makao yake katika eneo la Massachusetts. Ilianzishwa huko Marlborough, Massachusetts katika mwaka wa 1971 na Saul na Bruce Katz, kampuni hii inaendelea kutengeneza viatu na huendesha maduka nchini Marekani na nchi 66 duniani kote. Kampuni hii ilinunuliwa na kampuni ya Reebok katika mwaka wa 1984. Hivi sasa,kampuni zote mbili zinamilikiwa na kampuni kubwa ya Ujerumani ya Adidas. Kampuni ya Rockport ,hivi sasa, ina makao yake mjini Canton, Massachusetts, katika makao makuu ya Reebok.

Historia
Rockport ilianzishwa katika mwaka wa 1971 na muungano wa baba na mwana (Saul na Bruce Katz) katika eneo la Marlborough, Massachusetts. Saul na Bruce waliamua kwamba kuwa kile kilichokosekana katika sekta ya viwanda vya viatu ni viatu vilivyohusisha kuwa na uzito mdogo,faraja na mitindo mzuri. Hizi ndizo sifa ambazo zingehusishwa na viatu vya Rockport katika mwongo uliofuata.

Katika mwaka wa 1984, kampuni hii ilinunuliwa na kampuni ya viatu ya Reebok. Huu ndio uliokuwa hatua dhahiri ya Reebok kuingia katika utengenezaji wa viatu visivyokuwa vya michezo. Rockport ilifaidika kwa hela zilizotokana na ununuzi huo na pia kutoka teknolojia ya kampuni ya Reebok iliyotumika katika kutengeneza viatu vya ofisi na vya matembezi. Hii ingesababisha matumizi, ya baadaye, ya soli za ndani za faraja za DMX katika viatu vingi vya Rockport.

Viatu
Rockport hutengeneza viatu mbalimbali kama viatu vya oxford,viatu vya mchezo wa golfu, viatu vya boat shoes, viatu vya matembezi na aina vingine mbalimbali. Hivi vinapatikana katika mitindo ya wanaume, wanawake na ,mara nyingine, ya watoto. Viatu maarufu kabisa kati ya hivi vyote ni vile vya ProWalker, viatu vilivyokuwa na soli ngumu sana.Aina hii ilikuwa mojawapo ya viatu vya kwanza vya Rockport.

Teknolojia zao
Rockport hutangaza kuwa wao ndio viongozi kiteknolojia katika utengenezaji wa viatu. Bidhaa zao za kiteknolojia ni DMX, WalkDry, XCS na soli ya Vibram.

DMX
Teknolojia ya DMX inahusisha kutia hewa ndani ya soli ya nje ya kiatu au ndani ya soli ya ndani. Hii inazuia madhara madogo kwa mguu unapochukua hatua.

WalkDry
Viatu vilivyotumia teknolojia ya WalkDry huwa na ngozi isiyopitisha maji na huruhusu kupita kwa hewa; ni kama teknolojia ya Gore Tex.

Soli ya Vibram
Soli ya Vibram zimebainika katika masoko yote ya viatu kuwa soli zilizodumu kabisa. Lengo lake huwa kuwa dhabiti lakini bado kuwa na faraja.

XCS
XCS inamaanisha Extreme Conditions System katika lugha ya  Kiingereza. Hii ni kumaanisha mfumo unaoweza kustahimili hali ngumu.Teknolojia ya XCS hutumika katika viatu vyote vya nje vya Rockport, na hupambana na shida za kukwaruzwa na kuingiwa na maji.

Viungo vya nje
 Rockport Shoes
 Rockport Men Shoes

Kampuni za viatu za Marekani
Kampuni za viatu
Kampuni za Massachusetts
Red Wing Shoes

Red Wing Shoes ni kampuni ya viatu iliyokuwa na makao yake mjini Red Wing, Minnesota katika nchi ya Marekani. Ilianzishwa katika mwaka wa 1905 na Charles H Beckman.

Baada ya miaka kumi tu ya kuanzishwa kwake,kampuni ya Red Wing ilikuwa inazalisha zaidi ya jozi 200,000 za viatu kila mwaka na ikawa kampuni ya kimsingi ya kutengeneza viatu vya wanajeshi wa Marekani katika Vita Kuu ya Kwanza ya Dunia. Kampuni ya Red Wing iliendelea katika mienendo yake ya kutengeneza viatu vya vita ilipotengenezea jeshi la Marekani viatu vya Vita Kuu ya Pili ya Dunia.

Ingawa Red Wing inajulikana sana kwa viatu vyao vya ngozi vya kutumika katika kazi ngumu, kampuni hii imepanua viatu vinavyotengenezwa na kuwa na viatu vya mitindo ya spoti na vile vya kazi maalum. Viatu hivi ni kama viatu visivyoteleza (kutumika katika sekta ya huduma) na viatu vya kulinda vidole vya miguu(vinavyotumika katika sekta ya kuchimbua madini). Kampuni inazalisha pia viatu vya aina ya oxford, ya chukka, viatu vya kupanda milima na vya mitindo ya wakata miti (hasa viatu vya inchi 6 na inchi 8).

Ili kufuata viwango vya utengeneaji vya ASTM F 2413-05 na vya MI/75 C/75, Kampuni ya Red Wing huunda viatu vyao vingi vikiwa na chuma na vingine alumini na pia soli zisizodungika ili kuhitimu kiwango cha ASTM F 2413-05. Red Wing, pia, huunda viatu vyenye uwezo wa kupoteza nguvu za umeme hasa ili kupunguza kiasi cha umeme kinachopita kwa mwili wa mtu iwapo mtu huyo atagusa nyaya kavu za stima.Hii pia inasaidia kwa kumpa mtu ulinzi kutoka kukanyaga au kugusa kiajali vitu vilivyokuwa na stima.

Licha ya kutengeneza viatu chini ya jina lao la Red Wing,kampuni hii inaunda viatu chini ya majina mengine kama Carhartt, Irish Setter, Vasque na Worx. Katika mwaka wa 2008, Kampuni ya Red Wing ilianza kuunda viatu chini ya jina la Red Wing Heritage Lifestyle.Miundo yake mipya ikiwa ikitumia mitindo ile ya kitambo ya viatu vya karne zilizopita.

Marejeo
Toeing a Different Line
Red Wing Shoes is a Family Affair
Historia ya kampuni ya Red Wing Shoe

Viungo vya nje
Tovuti kamili ya Red Wing Shoes
Red Wing Uropa 
Red Wing Lifestyle Collection

Kampuni za viatu za Marekani
kampuni za Marekani
Kampuni ya Viatu ya Goodwill

Kampuni ya Viatu ya Goodwill (pia, hujulikana kama Viatu vya Arthur A. Williams, likiitwa jina hili kwa makumbusho ya mwanzilishi wake). Kampuni hii huunda viatu vya ngozi na vya kutiwa chuma ndani vya aina ya "Safety First" (yaani vya kujichunga kutokana na kujiumiza).Kampuni hii ilikuwa miongoni mwa kampuni za kwanza kuunda viatu vya aina hii. Haswa, ilikuwa mojawapo wa kampuni kubwa kabisa zilizounda buti za viwanda katika miaka ya 1930. Kampuni hii ilitumbukia katika dimbwi la madeni hapo katikati mwa karne ya ishirini.

Kiwanda cha Kampuni ya Viatu ya Goodwill(kilichojengwa katika mwaka wa 1909), kinapatikana katika barabara ya 26-28 Water Street Holliston,Massachusetts.

"Huu ni mfano wa kihistoria wa kiwanda kikubwa cha maonyesho kilichojengwa katika kilele cha ujenzi katika sekta ya viwanda vya maonyesho. Kiwanda hiki kilijengwa kwa faida ya utengenezaji wa viatu vizito vya wakulima na wanamichezo. Majengo yao mawili ya mbao yanapatikana katika pande mbili zote za barabara ya Water Street na yalikuwa yameunganishwa kwa daraja katika gorofa la pili na lilipita juu ya barabara hiyo. Vilevile,kulikuwa na njia ya kupitia iliyokuwa chini ya ardhi ya barabara ya Water Street. Jengo lililokuwa katika upande wa mashariki wa barabara hii lilikuwa la magorofa manne , upana wa futi 190 na mnara ambao ulikuwa na paa ya sleti.Jengo lililokuwa katika upande wa magharibi lilikuwa la magorofa matatu na upana wa futi 10. Majengo yote yanaonyesha mabango yao ya hapo awali yaliyokuwa na alama za 6/6."
Hii ni ripoti ya Idara ya Ndani ambayo ni muhtasari ikieleza vizuri kuhusu majengo hayo. Mwandishi wa makala haya ni Monica E. Hawley,mwanahistoria.

Marejeo
"MA1229." Historic American Buildings Survey. 2005. 16 Sep 2006.
Hulbert, Joane. Holliston: A Good Town. Boston: Penebscot Press, 2000.

Kampuni za viatu
Kampuni za Massachusetts
Kampuni za viatu za Marekani
kampuni za Marekani
Kampuni ya Viatu ya Hanover

Kampuni ya Viatu ya Hanover imo katika Hanover, Pennsylvania ilikuwa mojawapo ya kampuni kubwa za kuunda viatu na zenye mafanikio katika kata la York.
Kuhusu jengo la kampuni hii:
 Pahali ilipokuwa: Hanover, Pennsylvania
 Mwaka uliojengwa: mwaka wa 1910
 Aina ya Jengo: Viwanda
 Mfumo wa Ujenzi: matofali, mawe, na kuni.

Historia
Bw. Harper Donelson Sheppard alizaliwa katika kata la Pitt ,eneo la Carolina Kaskazini mnamo tarehe 9 Oktoba 1868, akiwa mwana wa 13 katika familia ya watoto 15. Bw. Sheppard aliingia ushirikiano wa kibiashara na Bw. C.N. Myers na wakaanzisha kampuni ya Hanover mnamo 26 Desemba 1989 wakiwa na maono sawa.Maono yao yalikuwa kuuza viatu bora kabisa kwa bei moja , $ 2.50 kwa kila jozi, na kutokuwa na muuzaji wa rejareja kwa kuuzia umma wenyewe. Walifungua duka lao la kwanza huko York mnamo Juni 1900. Katika miaka mitano ya Kampuni ya Viatu ya Hanover,ilikuwa imeweza kufungua maduka 61 kutoka Indianapolis hadi Jiji la New York.

Watu hao wawili (Myers na Sheppard)  walichukua jukumu la kuendesha mipango ya kuendeleza jamii kama ujenzi wa hospitali ya Hanover General Hospital, uchapishaji wa gazeti la Evening Sun,kuchimbua mabwawa mawili,kuwasilisha huduma za maji kwa umma, kuunda uwanja wa michezo wa mtaa na kuanzisha Hanover Shoe Farms.

Katika mwaka wa 1966, Kampuni ya Viatu ya Hanover ilifungua kiwanda cha utengenezaji huko Franklin,WV.Walichukua mikataba ya kuunda viatu kutoka kampuni za Bostonian na JC Penney na kuunda viatu hivyo chini ya jina la Hanover. Katika mwaka wa 1978, C & J Clark ilinunua Kampuni ya Viatu ya Hanover na ikahamisha makao yao makuu ya Amerika Kaskazini kutoka Hanover,PA.Operesheni za kampuni hii zilihamishwa  hadi Virginia Magharibi katika mwaka wa 1996 kwa sababu ya kodi za nafuu katika eneo hilo. Jengo la hapo awali la Hanover Shoe lilikuwa katika barabara ya Carlisle Street huko Hanover,PA.Baada ya kukaa tupu bila kutumika tangu miaka ya 1970,lilibadilishwa kuwa jumba la makazi katika mwaka wa 2001. Jengo lao la kuzalisha kawi lilibadilishwa kuwa jumba la kumbukumbu la Idara ya Moto ya Hanover.

Marejeo
 ^  - http://www.selectregistry.com/inns/qv/iid/340/cpid/382/custompage/bedandbreakfast.aspx 
 ^  - http://www.selectregistry.com/inns/qv/iid/340/cpid/382/custompage/bedandbreakfast.aspx 
 ^  - http://hsc.thomas-industriesinc.com/HSC_History.htm

Viungo Vya Nje
Hanover Shoe Company - Historia, sasa na yote yaliyopita.
 Historia
Majengo ya Marekani
Kampuni za Marekani
Kampuni za viatu za Marekani
Kampuni ya G.R. Kinney

Kampuni ya GR Kinney ilikuwa kampuni ya uzalishaji na uuzaji wa viatu kutoka mwaka wa 1984 hadi mwezi wa 16 Septemba 1998. Alama yake ya KNN katika orodha ya kampuni katika Soko la Hisa la New York ilianza kutumika Machi 1923.

Historia 
Wazo la kutengeneza viatu lilianzishwa na George Romanta Kinney ambaye baba yake aliendesha duka la kuuza vitu vyovyote kwa jumla katika eneo la Candor, New York. Baba yake akapatwa na mzigo mkubwa wa madeni na George aliapa kulipa madeni hayo yote katika siku zake za baadaye. Katika mwaka wa 1894, akiwa umri wa miaka 28, kiwango cha pesa alizokuwa akiweka kando kilitosha kununua duka la Lester huko Waverly,New York. Mafanikio ya Kinney yaliletwa na kuuza viatu kwa bei nafuu kwa raia wafanyikazi wa Marekani.

Biashara hii ulikua na ukawa mnyororo wa maduka 362 katika mwisho wa mwaka wa 1929, huku maduka 44 yakifunguliwa katika mwaka wa mwisho katika mwongo huo. Foot Locker lilianza kama mgawanyiko mdogo wa Shirika la Kinney Shoe katika mwaka wa 1974.

Mnyororo na hapo baadaye 
Huu ulikuwa mnyororo mkubwa kabisa wa maduka ya rejareja chini ya usimamizi wa kifamilia nchini Marekani .Tangu mwanzo wa mwaka wa 1936,ulikuwa na maduka 335 katika taifa zima. Ingawa kampuni hii ilipata mauzo mengi hapo mwisho wa mwaka wa 1936 kuliko ilivyouza katika mwaka wa 1929, madola ya mwaka huo(wa 1936) yalikuwa 20%-30% chini ya yaliyopatikana katika mwaka wa 1929.

Tarehe 31 Agosti 1963 ,Kampuni ya GR Kinney iliuzwa kwa F.W. Woolworth. Kabla ya hii, ilikuwa imekuwa shirika dogo la Kampuni ya Viatu ya Brown ndipo Brown ikaliuza kwa bei ya $ milioni 45. Kampuni hii iliitwa Shirika la Viatu la Kinney na likaendelea kuwa shirika dogo katika kampuni ya Woolworth. Bodi yake ya wakurugenzi kumi na mmoja na jopo la maafisa wa kampuni liliendelea kufanya kazi katika Shirika la Kinney.

Foot Locker 
Kampuni iliendelea kuendeshwa katika miaka ya 1960 na 1970 pamoja na migawanyiko yake iliyoitwa Stylco (1967), Susie Casuals (1968), na Foot Locker (1974). Tarehe 16 Septemba 1998, Kundi la Venator lilitangaza kuwa maduka 467 ya viatu na maduka 103 ya Footquarters yangefungwa. Sehemu ya Foot Locker,iliyoanzishwa katika mwaka wa 1974, inaendelea hadi sasa huku Venator ikibadilisha jina lake kuwa Foot Locker katika mwaka wa 2001.

Marejeo 
 ^ G.R. Kinney Co. Sales, Wall Street Journal, 9 Aprili 1930,
 ^ a b Brown Shoe Co, Wall Street Journal, 3 Desemba 1964,
 ^ Topics In Wall Street, New York Times, 30 Machi 1923
 ^ a b Kinney Shoe Corporation webpage, internet article.
 ^ G.R. Kinney Sales Up, Wall Street Journal, 9 Januari 1930
 ^ Kinney Shoe Corporation, makala kwenye mtandao.
 ^ G.R. Kinney Shows Net of $22,748 For Last Year, Wall Street Journal, 30 Januari 1936
 Kinney Co. Calls Meeting to Eliminate Operating Deficit, Wall Street Journal, 4 Desemba 1936
 ^ Investing In Yourself, Wall Street Journal, 30 Juni 1965

Viungo vya nje 
 Kampuni ya G.R. Kinney Ukurasa wa makumbusho

1894
New York
Kampuni za viatu za Marekani
Viatu
kampuni za Marekani
Kampuni ya Bacup

Kampuni ya Viatu ya Bacup ni kampuni ya kutengeneza viatu iliyo na makao yake katika kijiji cha Stacksteads,karibu na Bacup, Lancashire,Uingereza. Kampuni hii ilianzishwa katika mwaka wa 1928 na Ernst Goodwin. Kampuni ya Bacup ni mojawapo ya kampuni bora, zinazojulikana kwa kuunda viatu, zilizofunga viwanda vyake katika mwisho wa miaka ya 1990 na kuanza kuagiza viatu kutoka Mashariki ya Mbali. Wanaowasilisha viatu hivyo wana makao yao nchini Uchina (nchi ambayo kampuni hii imeanzisha makao yake mpya),Vietnam na Uhispania.

Ukuaji wa Kampuni ya Viatu ya Bacup
Tangu mwaka wa 1928, kampuni hii imenawiri na ikawa wasambazaji wengi, wa viatu vyao, katika nchi ya Uingereza.Makao yao makuu yalipatikana Stacksteads.

Sekta kuu za kampuni hii ni viatu vya Wanaume, Wanawake, Watoto na vya kutumika katika mazoezi ya michezo. Wameajiri wauzaji wa rejareja wanaojulikana sana kwa mfano Tesco,ASDA ,Woolworths na Littlewoods wakiwa wateja wao wakuu.

Katika mwaka wa 2002,kampuni hii ilifungua sehemu mpya iliyoitwa Alpha Logistics & Warehousing ya kuhusisha matumizi kamili ya maghala yao yote na matumizi bora ya wafanyikazi wenye vipaji.

Pamoja na upanuzi wa makao makuu ya kampuni hii,Bacup wameanzisha aina mpya ya viatu vya wasichana.Aina hii inaitwa Redfoot After Party Shoe na ni bidhaa za kampuni hii zilizosajiliwa katika sheria.

Marejeo
 Wide Fitting Famous Footwear and Famous Foot Care Products by  - Natureform.co.uk
 Lancashire County Council: Lancashire Profile 
 Retailing  - UK News 1998
 SHOEINFONET Wanted - Employee 
 Bacup Shoes

Viungo vya nje 
 Tovuti rasmi ya Kampuni ya Bacup
 Viatu vya Redfoot After Party 
 Alpha Logistics & Warehousing 
 Full Moon kutoka Fluo Shoes
Kampuni za Ufalme wa Muungano
Kampuni za China
Kampuni ya Alden

Kampuni ya Viatu ya Alden ilianzishwa katika mwaka wa 1884 na Charles H. Alden.Hii ni kampuni ya kuunda viatu vya wanaume,vya kazi na vya anasa pia. Kampuni hii ina makao yake Middlesborough, Massachusetts.Hii  kampuni ya kuunda viatu ilipatikana katika eneo la New England  na inaendelea kuendesha biashara yake huko hadi sasa.

Katika mifululizo ya filamu ya Indiana Jones,Jones huwa amevaa viatu vya aina ya Alden 405 vya rangi ya kahawia. Mwandalizi wa nguo za kuvaliwa katika filamu hiyo, Nadoolman, alikuwa amechagua viatu vya Red Wings kama viatu vya Indy. Viatu vya Red Wings 1905 vinafanana sana na Alden 405, watu hawakuweza kutofautisha viatu hivyo katika filamu za zamani za kabla ya enzi ya DVD(ambazo video huonekana dhahiri zaidi) . Duka ambalo Harrison Ford,anayeigiza kama Indiana Jones(Indy) katika filamu hiyo, alinunua jozi yake ya Alden ya kwanza lilikuwa Duka la Fredrick's Shoes. Fununu ni kuwa Harrison Ford alipendelea viatu vya kampuni ya Alden kwa sababu alivivaa alipokuwa akifanya kazi kama seremala katika jiji la Los Angeles,miaka kadhaa kabla ya kuigiza katika filamu ya Star Wars na kupata umaarufu. Ford, hapo awali,alinunua buti zake katika duka la mtaa wa Sherman Oaks,California lililoendeshwa na Mjerumani aliyeitwa Fritz. Muda ulipokuja wa kununua viatu vingi vya kutumika katika kurekodi kwa filamu ya Raiders of the Lost Ark, Ford alisisitiza kuwa buti zilizohitajika zinunuliwe kutoka duka la Fritz. Timu ya kurekodi na uzalishaji wa filamu wakaheshimu ombi lake.Hivyo basi, Fritz aliuza jozi nyingi za buti katika kurekodi kwa filamu hiyo.Hii inatumika kuonyesha uzuri wa viatu vya kampuni ya Alden na hasa viwango vyake vya juu. Viatu hivyo vya Alden vinajulikana ,pia , kwa sifa ya kudumu sana. Soli na ngozi zake zikiwa dhabiti na bora.

Viungo vya nje
 Tovuti rasmi ya Kampuni ya Alden
 Duka la Alden
 Buti za Jones

Kampuni za viatu za Marekani
Kampuni za Massachusetts
kampuni za Marekani